Document ID: 32010R1153

KOMISSION ASETUS (EU) N:o 1153/2010,
annettu 8 päivänä joulukuuta 2010,
asetuksen (EU) N:o 175/2010 muuttamisesta tyynenmerenostereiden (Crassostrea gigas) lisääntyneen kuolleisuuden torjuntatoimenpiteiden soveltamisaikaa jatkamalla
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 41 artiklan 3 kohdan ja 61 artiklan 3 kohdan
sekä katsoo seuraavaa:
(1)
Neuvoston direktiivin 2006/88/EY täytäntöönpanemisesta Crassostrea gigas -lajin ostereiden lisääntyneen kuolleisuuden torjuntatoimenpiteiden osalta ostereiden herpesviruksen 1 μvar (OsHV-1 μvar) toteamisen yhteydessä 2 päivänä maaliskuuta 2010 annetulla komission asetuksella (EU) N:o 175/2010 (2) pyrittiin estämään virusinfektion mahdollisesti aiheuttaman taudin leviämistä tyynenmerenostereissa (Crassostrea gigas) Ranskassa, Irlannissa ja Kanaalisaarilla.
(2)
Koska oli epäselvää, aiheuttiko kyseinen virus todella tyynenmerenostereiden (Crassostrea gigas) lisääntynyttä kuolleisuutta, toimenpiteet hyväksyttiin tilapäisesti 31 päivään joulukuuta 2010.
(3)
Tyynenmerenostereiden (Crassostrea gigas) lisääntynyttä kuolleisuutta OsHV-1 μvar viruksen toteamisen yhteydessä on esiintynyt myös vuonna 2010.
(4)
Raportit kokemuksista, joita jäsenvaltiot ovat saaneet OsHV-1 μvar -viruksen varhaiseksi havaitsemiseksi käyttöön otetuista ohjelmista, ja syitä käsittelevä Euroopan elintarviketurvallisuusviranomaisen lausunto saadaan vasta syksyllä 2010, ja niitä on arvioitava, ennen kuin voidaan tarkastella uudelleen asetuksen (EU) N:o 175/2010 nojalla hyväksyttyjä toimenpiteitä.
(5)
Asetuksen (EU) N:o 175/2010 soveltamisaikaa olisi tämän vuoksi jatkettava 30 päivään huhtikuuta 2011. Kyseistä asetusta olisi sen vuoksi muutettava.
(6)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 175/2010 8 artiklan toisessa alakohdassa päivämäärä ”31 päivään joulukuuta 2010” päivämäärällä ”30 päivään huhtikuuta 2011”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 2010.

Labels: 0
3
19
6